Uudised
huvikeskuse uudiskiri
Mida huviringi valimisel silmas pidada?
23.11.2017
Iga õppeaasta alguses avavad koolid ning vabaaja- ja huvikeskused mitmesuguseid huviringe eri vanuses lastele. Kõigi nende ringide eesmärk on pakkuda õppetööst vabal ajal meelepärast ja mitmekülgset tegevust.
Nüüdseks on paljud lapsed vanemate abiga juba otsustanud, missuguse huvitegevusega sellel õppeaastal tegeleda. Küsimusi oli enne otsustamist kindlasti palju. Milline ringi valida? Kas jätkata juba varem valitud huviringiga või proovida midagi uut?
Kõik oleneb lapsest
Huvitegevuse valik peab eelkõige lähtuma lapse huvist ja soovist, loomulikult on oluline võtta arvesse ka tema võimeid, eeldusi ning eripära. Lapsevanem võib olla tingimuste looja ja suunaja, mitte aga lapse eest otsustaja.
Mõni laps hakkab huviringis osalema väga varajases eas ja jätkab valitud teed aastaid, samal ajal kui teine valib ning katsetab kauem, enne kui leiab sobiva huviala. Seetõttu ei maksa heituda, kui esimesel korral valik kohe ei õnnestu: kes ei otsi ja ei proovi, see ei leia kunagi meelepärast. Paljude huviringidega saab liituda ka poole õppeaasta pealt.
Huviring rikastab maailmapilti
Huvitegevusest saab laps uusi oskusi ja teadmisi, mõnel juhul treenib ta end ka tugevamaks, osavamaks ja kiiremaks. Regulaarne huvitegevus õpetab aega ja tegevusi paremini planeerima, arendab meeskonnatöö-, esinemis- ja suhtlemisoskust, kasvatab kohuse- ja vastutustunnet, suurendab enesekindlust, õpetab toime tulema edu ja kaotusega, kingib ohtralt emotsioone ning tõenäoliselt ka häid, sarnase huviga sõpru.
Olulist rolli mängivad huviringide juhendajad ja õpetajad, nende professionaalsus, motivatsioon ning eeskuju, aga ka ringis käimisega kaasnevad võistlused, esinemised, laagrid ja väljasõidud.
Leidke tasakaal
Aidates lapsel huviala valida, peab lapsevanem hoolikalt meeles pidama, et liiga palju harrastusi korraga võib kasu asemel tuua hoopis kahju.
Huvitegevus ei tohi segada õppimist: kooli ja huviringide vahel tuleb leida mõistlik tasakaal. Lapse ajakavasse peavad mahtuma õppetöö koolis, kodused ülesanded ja huvitegevus, aga kindlasti ka aeg mängimiseks.
Vaata veel
-
Näitleja Kaarel Targo andis külalistunni 6.–9. klassi õpilastele
19.02.1915. veebruaril toimus 6.–9. klassi õpilastele külalistund aulas, mida viis läbi näitleja Kaarel Targo. Ta rääkis noortele, kuidas ta leidis
-
4.–9. klassid käisid uisutamas
19.02.19Veebruaris said kõik 4.–9. klassid võimaluse käia ühe kehalise kasvatuse tunni raames Nõmme uisupargis uisutamas. Need kehalise kasvatuse tunnid olid
-
1.b pidas talvelaste sünnipäeva lume ja jääga
15.02.191.b klassi talvelaste sünnipäevapidu peeti õues, sest lund oli palju ja seda tuli kindlasti ära kasutada. Sünnipäevapidu kandis pealkirja „Jää
-
Beebikooli vestlusringid 19. ja 26. veebruaril
12.02.19Kutsume kõiki emasid ja isasid koos beebidega Audentese beebikooli vestlusringidesse. Oodatud on ka need, kes meie beebikoolis ei käi. Tulge